5. TOLLILIIT

Euroopa Ühenduse asutamisleping, kolmanda osa I jaotise "Kaupade vaba liikumine" 1. peatükk "Tolliliit"

31992 R 2913: nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1); viimati muudetud järgmise aktiga:

- 32000 R 2700: Euroopa Parlamendi ja nõukogu määrus (EÜ) nr 2700/2000, 16.11.2000 (EÜT L 311, 12.12.2000, lk 17);

31993 R 2454: komisjoni määrus (EMÜ) nr 2454/93, 2. juuli 1993, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1); viimati muudetud järgmise aktiga:

- 32002 R 0444: komisjoni määrus (EÜ) nr 444/2002, 11.3.2002 (EÜT L 68, 12.3.2002, lk 11).

Määrust (EMÜ) nr 2913/92 ja määrust (EMÜ) nr 2454/93 kohaldatakse uute liikmesriikide suhtes järgmiste eritingimuste kohaselt:

1. Olenemata määruse (EMÜ) nr 2913/92 artiklist 20, kaubad, mis laienenud ühenduses on ühinemiskuupäeval ajutiselt ladustatud või määruse artikli 4 lõike 15 punktis b või lõike 16 punktides b—g osutatud tollikäitlusel või -protseduuril või pärast ekspordiformaalsuste läbimist transportimisel laienenud ühenduse piires, vabastatakse pärast vabasse ringlusse lubamist tollimaksudest ja muudest tollimeetmetest tingimusel, et esitatakse üks järgmisena nimetatutest:

a) sooduspäritolu tõend, mis on enne ühinemiskuupäeva nõuetekohaselt välja antud mõne (allpool loetletud) Euroopa lepingu või samaväärse uute liikmesriikide endi vahel sõlmitud sooduslepingu alusel ja milles sisaldub tollimaksude tagastamise või tollimaksudest vabastamise keeld päritolustaatuseta materjalide puhul, mida on kasutatud nende toodete valmistamisel, mille kohta on välja antud või vormistatud päritolutõend ("mittetagastamise reegel");

b) kauba ühenduse staatust tõendav dokument, millele on osutatud määruse (EMÜ) nr 2454/93 artiklites 314c ja 315.

2. Eespool punkti 1 alapunktis b nimetatud tõendava dokumendi väljaandmise korral ühinemiskuupäeval kehtinud olukorra ning määruse (EMÜ) nr 2913/92 artikli 4 lõike 7 sätete alusel tähendab "ühenduse kaup" kaupa, mis on:

- täielikult saadud mõne uue liikmesriigi territooriumil määruse (EMÜ) nr 2913/92 artiklis 23 nimetatud tingimustel ja mis ei sisalda teistest riikidest või teistelt tolliterritooriumidelt sisseveetud kaupa;

- imporditud muust riigist või muult tolliterritooriumilt kui asjaomane riik ja lubatud asjaomases riigis vabasse ringlusse;

- saadud või toodetud asjaomases riigis ainult käesoleva punkti teises taandes nimetatud kaupadest või käesoleva punkti esimeses ja teises taandes nimetatud kaupadest.

Euroopa lepingud:

- 21994 A 1231 (34): Euroopa leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tšehhi Vabariigi vahel — protokoll nr 4 päritolustaatusega toodete mõiste määratluse ja halduskoostöö meetodite kohta; [5]

- 21998 A 0309 (01): Euroopa leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Eesti Vabariigi vahel - protokoll nr 3 päritolustaatusega toodete mõiste määratluse ja halduskoostöö meetodite kohta; [6]

- 21998 A 0202 (01): Euroopa leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Läti Vabariigi vahel — protokoll nr 3 päritolustaatusega toodete mõiste määratluse ja halduskoostöö meetodite kohta; [7]

- 21998 A 0220 (01): ühelt poolt Euroopa ühenduste ja nende liikmesriikide ning teiselt poolt Leedu Vabariigi vahel assotsiatsiooni loomiseks sõlmitud Euroopa leping — protokoll nr 3 päritolustaatusega toodete mõiste määratluse ja halduskoostöö meetodite kohta; [8]

- 21993 A 1231 (13): ühelt poolt Euroopa ühenduste ja nende liikmesriikide ning teiselt poolt Ungari Vabariigi vahel assotsiatsiooni loomiseks sõlmitud Euroopa leping — protokoll nr 4 päritolustaatusega toodete mõiste määratluse ja halduskoostöö meetodite kohta; [9]

- 21993 A 1231 (18): ühelt poolt Euroopa ühenduste ja nende liikmesriikide ning teiselt poolt Poola Vabariigi vahel assotsiatsiooni loomiseks sõlmitud Euroopa leping — protokoll nr 4 päritolustaatusega toodete mõiste määratluse ja halduskoostöö meetodite kohta; [10]

- 21999 A 0226 (01): ühelt poolt Euroopa ühenduste ja nende liikmesriikide ning teiselt poolt Sloveenia Vabariigi vahel assotsiatsiooni loomiseks sõlmitud Euroopa leping — protokoll nr 4 päritolustaatusega toodete mõiste määratluse ja halduskoostöö meetodite kohta [11];

- 21994 A 1231 (30): ühelt poolt Euroopa ühenduste ja nende liikmesriikide ning teiselt poolt Slovaki Vabariigi vahel assotsiatsiooni loomiseks sõlmitud Euroopa leping — protokoll nr 4 päritolustaatusega toodete mõiste määratluse ja halduskoostöö meetodite kohta [12].

3. Ilma et see piiraks ühisest kaubanduspoliitikast tulenevate meetmete kohaldamist, päritolutõendeid, mida kolmandad riigid on nõuetekohaselt välja andnud uue liikmesriigiga sõlmitud sooduslepingu alusel või uue liikmesriigi ühepoolsete siseriiklike õigusaktide alusel, aktsepteeritakse vastavas uues liikmesriigis tingimusel, et:

a) sellise päritolustaatuse saamine toob kaasa tariifse sooduskohtlemise tariifsete soodusmeetmete alusel, mis sisalduvad ühenduse poolt kolmandate riikidega või riigirühmadega sõlmitud lepingutes või nende suhtes kehtestatud korras vastavalt määruse (EMÜ) nr 2913/92 artikli 20 lõike 3 punktidele d ja e;

b) päritolutõend ja veodokumendid anti välja hiljemalt päev enne ühinemiskuupäeva;

c) päritolutõend esitatakse tollile nelja kuu jooksul pärast ühinemiskuupäeva.

Kui kaup deklareeriti uude liikmesriiki importimiseks enne ühinemiskuupäeva kõnealuses uues liikmesriigis sel ajal kehtinud sooduskorra alusel, võidakse uues liikmesriigis aktsepteerida ka selle korra alusel tagasiulatuvalt väljaantud päritolutõendit, tingimusel et see esitatakse tollile nelja kuu jooksul pärast ühinemiskuupäeva.

4. Tšehhi Vabariik, Eesti, Läti, Leedu, Ungari, Poola, Sloveenia ja Slovakkia võivad jätta kehtima load, mis kolmandate riikidega sõlmitud lepingute alusel annavad "heakskiidetud eksportija" staatuse, juhul kui:

a) sellise tingimuse näevad ette ka lepingud, mis on enne ühinemiskuupäeva sõlmitud nimetatud kolmandate riikide ja liidu vahel ning

b) heakskiidetud eksportijad kohaldavad ühenduse päritolureegleid.

Hiljemalt aasta jooksul pärast ühinemiskuupäeva asendavad uued liikmesriigid kõnealused load uute lubadega, mis on välja antud ühenduse õigusaktides ettenähtud tingimustel.

5. Eespool punktides 3 ja 4 osutatud sooduslepingute ja -korra alusel väljaantud päritolutõendite järelkontrolli taotlusi võtavad praeguste ja uute liikmesriikide pädevad tolliasutused vastu kolme aasta jooksul pärast vastava päritolutõendi väljaandmist ning taotlusi võivad nimetatud tolliasutused esitada kolme aasta jooksul pärast vabasse ringlusse lubamise deklaratsioonile lisatud päritolutõendi aktsepteerimist.

6. Kui päritolutõend ja/või veodokumendid anti välja enne ühinemiskuupäeva ja kui uute liikmesriikide ja praeguste liikmesriikide või uute liikmesriikide endi vahelises kaubanduses on tolliformaalsused vajalikud, kohaldatakse asjakohastele lepingutele lisatud protokolle päritolustaatusega toodete mõiste määratluse ja halduskoostöö meetodite kohta.

7. Määruse (EMÜ) nr 2913/92 artiklites 84-90 ja 98-113 ning määruse (EMÜ) nr 2454/93 artiklites 496-535 sätestatud tolliladustamisprotseduuri kohaldatakse uute liikmesriikide suhtes järgmistel eritingimustel:

- protseduur viiakse lõpule ühenduse õigusaktides ettenähtud tingimustel. Kui lõpuleviimise tulemusel tekib tollivõlg, loetakse makstud summa ühenduse omavahenditeks. Kui tollivõla suurus määratakse kindlaks imporditud kaupade laadi, tolliväärtuse ja koguse alusel kauba tolliladustamisele suunamise deklaratsiooni aktsepteerimise ajal ja nimetatud deklaratsioon aktsepteeriti enne ühinemiskuupäeva, tulenevad need tegurid asjaomases uues liikmesriigis enne ühinemiskuupäeva kohaldatavatest õigusaktidest.

8. Määruse (EMÜ) nr 2913/92 artiklites 84-90 ja 114-129 ning määruse (EMÜ) nr 2454/93 artiklites 496-523 ja 536-550 sätestatud seestöötlemisprotseduuri kohaldatakse uute liikmesriikide suhtes järgmistel eritingimustel:

- protseduur viiakse lõpule ühenduse õigusaktides ettenähtud tingimustel. Kui lõpuleviimise tulemusel tekib tollivõlg, loetakse makstud summa ühenduse omavahenditeks. Kui tollivõla suurus määratakse kindlaks imporditud kaupade tariifiklassifikatsiooni, koguse, tolliväärtuse ja päritolu alusel kauba seestöötlemisele suunamise deklaratsiooni aktsepteerimise ajal ja nimetatud deklaratsioon aktsepteeriti enne ühinemiskuupäeva, tulenevad need tegurid asjaomases uues liikmesriigis enne ühinemiskuupäeva kohaldatavatest õigusaktidest;

- kui lõpuleviimise tulemusel tekib tollivõlg, makstakse alates ühinemiskuupäevast imporditollimaksult tasandusintressi ühenduse õigusaktides sätestatud tingimuste kohaselt, et tagada praegustes liikmesriikides ja uutes liikmesriikides kinnitatud lubade omanike vaheline võrdsus;

- kui seestöötlemisele suunamise deklaratsioon aktsepteeriti tagasimaksesüsteemi alusel, tehakse tagasimakse ühenduse õigusaktides sätestatud tingimustel uue liikmesriigi poolt ja kulul, juhul kui tollivõlg, mille puhul tagasimakset taotletakse, tekkis enne ühinemiskuupäeva.

9. Määruse (EMÜ) nr 2913/92 artiklites 84—90 ja 130—136 ning määruse (EMÜ) nr 2454/93 artiklites 496—523 ja 551—552 sätestatud tollikontrolli all töötlemise protseduuri kohaldatakse uute liikmesriikide suhtes järgmistel eritingimustel:

- protseduur viiakse lõpule ühenduse õigusaktides ettenähtud tingimustel. Kui lõpuleviimise tulemusel tekib tollivõlg, loetakse makstud summa ühenduse omavahenditeks.

10. Määruse (EMÜ) nr 2913/92 artiklites 84—90 ja 137—144 ning määruse (EMÜ) nr 2454/93 artiklites 496—523 ja 553—584 sätestatud ajutise importimise protseduuri kohaldatakse uute liikmesriikide suhtes järgmistel eritingimustel:

- protseduur viiakse lõpule ühenduse õigusaktides ettenähtud tingimustel. Kui lõpuleviimise tulemusel tekib tollivõlg, loetakse makstud summa ühenduse omavahenditeks. Kui tollivõla suurus määratakse kindlaks imporditud kaupade tariifiklassifikatsiooni, koguse, tolliväärtuse ja päritolu alusel kauba ajutise importimise deklaratsiooni aktsepteerimise ajal ja nimetatud deklaratsioon aktsepteeriti enne ühinemiskuupäeva, tulenevad need tegurid asjaomases uues liikmesriigis enne ühinemiskuupäeva kohaldatavatest õigusaktidest;

- kui lõpuleviimise tulemusel tekib tollivõlg, makstakse alates ühinemiskuupäevast imporditollimaksult tasandusintressi ühenduse õigusaktides sätestatud tingimuste kohaselt, et tagada praegustes liikmesriikides ja uutes liikmesriikides kinnitatud lubade omanike vaheline võrdsus.

11. Määruse (EMÜ) nr 2913/92 artiklites 84—90 ja 145—160 ning määruse (EMÜ) nr 2454/93 artiklites 496—523 ja 585—592 sätestatud välistöötlemisprotseduuri kohaldatakse uute liikmesriikide suhtes järgmistel eritingimustel:

- protseduur viiakse lõpule ühenduse õigusaktides ettenähtud tingimustel. Kui lõpuleviimise tulemusel tekib tollivõlg, loetakse makstud summa ühenduse omavahenditeks. Määruse (EMÜ) nr 2454/93 artikli 591 teist lõiku kohaldatakse mutatis mutandis ajutiselt eksporditud kauba suhtes, mis on enne ühinemiskuupäeva ajutiselt eksporditud uutest liikmesriikidest.

12. Punktides 8, 9 ja 11 osutatud tolliprotseduuride kasutamise load, mis on antud enne ühinemiskuupäeva, jäävad jõusse kuni oma kehtivusaja lõpuni või üheks aastaks pärast ühinemiskuupäeva, olenevalt sellest, kumb tähtpäev saabub varem.

13. Määruse (EMÜ) nr 2913/92 artiklites 201—232 ja määruse (EMÜ) nr 2454/93 artiklites 859—876a sätestatud tollivõla tekkimise, arvestuskande tegemise ja tollivormistusjärgse sissenõudmise protseduuri kohaldatakse uute liikmesriikide suhtes järgmistel eritingimustel:

- sissenõudmine toimub ühenduse õigusaktides ettenähtud tingimustel. Kui aga tollivõlg tekkis enne ühinemiskuupäeva, toimub sissenõudmine asjaomases uues liikmesriigis kehtivatel tingimustel, tema poolt ja tema kasuks.

14. Määruse (EMÜ) nr 2913/92 artiklites 235—242 ja määruse (EMÜ) nr 2454/93 artiklites 877—912 sätestatud tollimaksude vähendamise või tagasimaksmise protseduuri kohaldatakse uute liikmesriikide suhtes järgmistel eritingimustel:

- tollimaksude tagasimaksmine ja vähendamine toimub ühenduse õigusaktides ettenähtud tingimustel. Kui aga tollimaksud, mille tagasimaksmist või vähendamist taotletakse, on seotud tollivõlaga, mis tekkis enne ühinemiskuupäeva, toimub tollimaksude tagasimaksmine ja vähendamine asjaomases uues liikmesriigis kehtivatel tingimustel, tema poolt ja tema kulul.

[5] EÜT L 360, 31.12.1994, lk 2. Lepingut on viimati muudetud EL ja Tšehhi Vabariigi assotsiatsiooninõukogu otsusega nr 2/2001, 23.1.2001 (EÜT L 64, 6.3.2001, lk 36).

[6] EÜT L 68, 9.3.1998, lk 3. Lepingut on viimati muudetud EL ja Eesti assotsiatsiooninõukogu otsusega nr 3/2001, 19.2.2001 (EÜT L 79, 17.3.2001, lk 26).

[7] EÜT L 26, 2.2.1998, lk 3. Lepingut on viimati muudetud EL ja Läti assotsiatsiooninõukogu otsusega nr 1/2001, 23.1.2001 (EÜT L 60, 1.3.2001, lk 54).

[8] EÜT L 51, 20.2.1998, lk 3. Lepingut on viimati muudetud EL ja Leedu assotsiatsiooninõukogu otsusega nr 1/2001, 25.1.2001 (EÜT L 85, 24.3.2001, lk 24).

[9] EÜT L 347, 31.12.1993, lk 2. Lepingut on viimati muudetud EL ja Ungari assotsiatsiooninõukogu otsusega nr 4/2000, 22.12.2000 (EÜT L 19, 20.1.2001, lk 26).

[10] EÜT L 348, 31.12.1993, lk 2. Lepingut on viimati muudetud EL ja Poola assotsiatsiooninõukogu otsusega nr 4/2000, 29.12.2000 (EÜT L 19, 20.1.2001, lk 29).

[11] EÜT L 51, 26.2.1999, lk 3. Lepingut on viimati muudetud EL ja Sloveenia assotsiatsiooninõukogu otsusega nr 5/2000, 22.12.2000 (EÜT L 48, 17.2.2001, lk 23).

[12] EÜT L 359, 31.12.1994, lk 2. Lepingut on viimati muudetud EL ja Slovakkia assotsiatsiooninõukogu otsusega nr 2/2001, 22.2.2001 (EÜT L 85, 24.3.2001, lk 27).

--------------------------------------------------